Diari Oficial de la Generalitat Valenciana


Sumari del DOGV 9007, del 28-01-2021 (2021/504)

RESOLUCIÓ de 15 de desembre de 2020, de l'Entitat Pública de Sanejament d'Aigües Residuals de la Comunitat Valenciana, sobre informació pública del Projecte de construcció i estudi d'impacte ambiental de les obres de connexió del sanejament de les zones residencials al nord del nucli urbà del Campello amb l'EDAR d'Alacantí Nord.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9007

Data del DOGV
:   28-01-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/504


Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

RESOLUCIÓ de 15 de desembre de 2020, de l'Entitat Pública de Sanejament d'Aigües Residuals de la Comunitat Valenciana, sobre informació pública del Projecte de construcció i estudi d'impacte ambiental de les obres de connexió del sanejament de les zones residencials al nord del nucli urbà del Campello amb l'EDAR d'Alacantí Nord. [2021/504]  
  
Una vegada supervisat i aprovat tècnicament, el projecte de construcció de les obres de connexió del sanejament de les zones residencials al nord del nucli urbà del Campello amb l'EDAR d'Alacantí Nord (Alacant), s'acorda, en relació amb aquest projecte i estudi d'impacte ambiental, l'obertura d'un període d'informació pública en la forma prevista en la Llei 39/2015, d'1 d'octubre, del procediment administratiu comú de les administracions públiques. El projecte de les obres de connexió del sanejament de les zones residencials al nord del nucli urbà del Campello amb l'EDAR d'Alacantí Nord està subjecte a avaluació d'impacte ambiental ordinària.  
L'esmentat període d'informació pública s'obri a l'efecte de la legislació general, legislació sectorial, així com als previstos en la Llei 21/2013, de 9 de desembre, d'avaluació ambiental i Llei 2/1989, de 3 de març, d'impacte ambiental de la Generalitat Valenciana i els reglaments que la desenvolupen (Decret 162/1990 i Decret 32/2006, que modifica l'anterior).  
Per tot això, l'Entitat Pública de Sanejament d'Aigües Residuals de la Comunitat Valenciana, acorda:  
  
Exposar al públic el projecte i estudi d'impacte ambiental de les obres de connexió del sanejament de les zones residencials al nord del nucli urbà del Campello amb l'EDAR d'Alacantí Nord (Alacant), per un termini de 30 dies hàbils, comptats a partir de l'endemà a la publicació en el Diari Oficial de la Generalitat Valenciana.  
  
Durant aquest període, el projecte podrà consultar-se en la pàgina web: http://www.epsar.gva.es/  
Les observacions i al·legacions poden presentar-se per via telemàtica al correu electrònic: epsar\_scxwt@ahw.vy  
Des de la publicació el passat 14 de març, del Reial decret 463/2020, pel qual es declara l'estat d'alarma per a la gestió de la situació de la crisi sanitària ocasionada per la Covid-19, la Generalitat ha implantat mesures de contenció extraordinària en els seus centres de treball, potenciant l'atenció no presencial de persones usuàries sempre que siga possible, prioritzant l'atenció telefònica i telemàtica. És per això que es podrà consultar un exemplar en paper del projecte i/o presentar-ne les observacions i al·legacions en les oficines de l'Entitat Pública de Sanejament d'Aigües Residuals de la Comunitat Valenciana (carrer Álvaro de Bazán 10-entresòl, 46521 València), solament en cas justificat motivadament per a aquelles persones interessades que no disposen de mitjans per a la consulta telemàtica. Per a procedir a la consulta presencial del projecte o presentar les observacions i al·legacions, és necessari concertar cita prèvia en el telèfon 000 911 654 o a través del correu electrònic xonfd@sky.fs  
  
València, 15 de desembre de 2020.- El gerent: Augusto Montamarta Bartet.